पुष्पा की शादी के लिए सहयोग किया शनिधाम ने
पाली | शनिधामके पीठाधीश्वर दाती मदन महाराज की प्रेरणा से शनिधाम ट्रस्ट की ओर से गरीब एवं असहाय परिवार की बेटियों की शादी के लिए जरूरी सामग्री भेंट की। इसके तहत पाली के सर्वोदय नगर निवासी पुष्पा बामनिया को भी शनिधाम ट्रस्ट की दाती कन्यादान योजना के तहत शादी का सामान भेंट किया। आलावास स्थित गुरुकुल आश्वासन बाल ग्राम में बुधवार को आयोजित कार्यक्रम के दौरान दोनों बेटियों को शादी के लिए 50 से ज्यादा आइटम भेंट किए। पुष्पा बामनिया के परिजनों को शादी के दौरान किसी प्रकार की परेशानी का सामना नहीं करना पड़े इसके लिए शनिधाम ट्रस्ट की ओर से 5100 रुपए की आर्थिक सहायता भी प्रदान की गई। उल्लेखनीय है कि पुष्पा बामनिया के माता-पिता और बड़े भाई का निधन हो जाने से यह परिवार आर्थिक रूप से परेशान है। छोटा भाई मिल में काम कर जैसे-तैसे घर चला रहा है। यह जानकारी भारतीय जनता युवा मोर्चा के प्रदेश मंत्री नरेश ओझा को हुई तो उन्होंने इसकी जानकारी परमहंस दाती महाराज को दी। ओझा ने बताया कि पुष्पा बामनिया की पारिवारिक स्थिति सुनकर परमहंस दाती महाराज ने पुष्पा की शादी के लिए जरूरी सामान उपलब्ध कराने को कहा। इस मौके पर महंत राधे श्यामपुरी महाराज, एडिशनल कमिश्नर दिल्ली पुलिस सुनील गर्ग, उद्योगपति महेंद्र टॉक, दीदी सिवानी, सोजत एसडीएम, तहसीलदार, गुरुकुल आश्वासन बाल ग्राम के प्राचार्य तमाम पदाधिकारियों और शिक्षकों समेत स्थानीय जनप्रतिनिधि समाजसेवक और श्रद्धालु मौजूद रहे। इस मौके पर दाती महाराज ने कहा कि समाज के हर उस व्यक्ति के लिए कार्य करने से खुशी होती है जो विकास की दौड़ में पिछड़े हुए हैं। उन्होंने कहा कि ट्रस्ट का उद्देश्य देश के प्रत्येक व्यक्ति को सामाजिक, आर्थिक एवं व्यक्तिगत रूप से संबल बनाना है। ट्रस्ट के कार्यक्षेत्र में शिक्षा, स्वास्थ्य, कन्या भ्रूण संरक्षण, महिला सशक्तिकरण, महिला उत्थान, नारी सम्मान और गरीबी उन्मूलन जैसे दर्जनों अभियान शामिल हैं।
उन्होंने कहा कि शनिधाम ट्रस्ट पिछले उन्नीस वर्षों से जरूरतमंद परिवारों की बेटियों की शादी में हर संभव सहायता करता रहा है तथा यह सिलसिला आगे भी जारी रहेगा।
पाली | सर्वोदयनगर निवासी पुष्पा बामनिया को श्री शनिधाम ट्रस्ट की दाती कन्यादान योजना के तहत शादी के सामान दिया गया।
hin_Deva hin_Deva hin_Deva hin_Deva